12 ຄົນ ເສຍຊີວິດ ໃນການໂຈມຕີ ຢູ່ ນະຄອນຫຼວງ ຊີເຣຍ
ມີການຍິງປືນຄົກ ໂຈມຕີຄຸ້ມ​ນຶ່ງ​ ໃນນະຄອນ​ຫລວງ Damascus ທີ່ລັດຖະບານ​ຊີ​ເຣຍ ໄດ້ຖິ້ມໂທດ​​ໃສ່ ພວກ​ກໍ່​ການ​ຮ້າຍ.
ລູກປືນຄົກ ໄດ້ຕົກລົງມາໃສ່ຄຸ້ມບ້ານແຫ່ງນຶ່ງ ໃນເຂດໃຈ ກາງນະຄອນຫລວງ Damascus ຊຶ່ງເປັນການໂຈມຕີ ທີ່ ຮ້າຍແຮງຊຶ່ງລັດຖະບານຊີເຣຍຖິ້ມໂທດໃສ່ “ພວກກໍ່ການ ຮ້າຍ ອົງການຂ່າວ SANA ຂອງລັດຖະບານ ກ່າວວ່າ ລູກປືນ ຄົກ ໄດ້ເຮັດໃຫ້ມີຜູ້ເສຍຊີວິດ 12 ຄົນໃນວັນອັງຄານມື້ນີ້ ແລະໄດ້ຮັບບາດເຈັບອີກ 50 ຄົນຢູ່ທີ່ຄຸ້ມ al-shaghour ໃນນະຄອນຫຼວງ ຂອງຊີເຣຍ ຄະນະສັງເກດການສິດທິ ມະນຸດຊີເຣຍ ທີ່ມີຫ້ອງການໃນອັງກິດ ກ່າວວ່າ ຕົວເລກ ຜູ້ເສຍຊີວີດ ມີຢ່າງໜ້ອຍ 17 ຄົນ ລັດຖະບານຊີເຣຍ ມັກຈະໃຊ້ຄຳເວົ້າ  ເພື່ອອ້າງເຖິງບັນດາກຸ່ມຕໍ່ ຕ້ານ ລັດຖະບານ ທີ່ໄດ້ຕໍ່ສູ້ເພື່ອຂັບໄລ່ ປະທານາທິບໍດີ Bashar al-Assad ອອກຈາກອຳ ນາດ ໃນຂະນະດຽວກັນ ກຸ່ມສີ້ງຊອມສິດທິມະນຸດ Human Rights Watch ກ່າວວ່າ ກຳລັງ ຊີເຣຍໄດ້ສືບຕໍ່ການໃຊ້ລະເບີດຖັງຢູ່ທີ່ເມືອງ Aleppo ໃນພາກເໜືອ ຂອງປະເທດ ເຖິງ ແມ່ນວ່າມະຕິຂອງສະພາຄວາມໝັ້ນຄົງສະຫະປະຊາຊາດໄດ້ທວງໃຫ້ຍຸດຕິການໂຈມຕີ ດັ່ງກ່າວນີ້ໄປແລ້ວກໍຕາມ ກຸ່ມປົກປ້ອງສິດທິມະນຸດ Human Rights Watch ຍັງກ່າວວ່າ ນັບແຕ່ເດືອນກຸມພາ ເປັນຕົ້ນມາ ເວລາສະພາໄດ້ຮັບຜ່ານມະຕິສະບັບນີ້ ຕົນໄດ້ສັນລະສູດວ່າ ມີການໂຈມ ຕີດ້ວຍລະເບີດດັ່ງກ່າວຢ່າງໜ້ອຍ 85 ແຫ່ງຢູ່ໃນເຂດພວກຕໍ່ຕ້ານ ລັດຖະບານຍຶດ ຄອງ ຊຶ່ງເປັນພາກສ່ວນນຶ່ງຂອງເມືອງ Aleppo ທີ່ໄດ້ສະແດງໃຫ້ເຫັນຮ່ອງຮອຍຂອງ ຜົນກະທົບຢ່າງຮ້າຍແຮງຈາກລະເບີດຖັງນັ້ນ